**PASKAIDROJUMA RAKSTS**

**Madonas novada pašvaldības 2025. gada 4. jūlija saistošajiem noteikumiem Nr. 1**

**“Madonas novada pašvaldības nolikums”**

|  |  |
| --- | --- |
| Paskaidrojuma raksta sadaļas | Norādāmā informācija |
| Saistošo noteikumu mērķis un izdošanas nepieciešamības pamatojums | Saistošie noteikumi “Madonas novada pašvaldības nolikums” (turpmāk – Noteikumi) izstrādāti ar mērķi noteikt jaunizveidotās Madonas novada pašvaldības (turpmāk – Pašvaldība) institucionālo sistēmu un darba organizāciju.Administratīvo teritoriju un apdzīvoto vietu likuma Pārejas noteikumu 33.8 punkts nosaka, ka “2025. gada pašvaldību vēlēšanās ievēlētā Madonas novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi.” Ņemot vērā minēto normu, ir nepieciešams līdz 2025. gada 31. decembrim pieņemt jaunus Pašvaldības saistošos noteikumus “Madonas novada pašvaldības nolikums” (turpmāk – Noteikumi). |
| Saistošo noteikumu fiskālā ietekme uz pašvaldības budžetu | Noteikumiem nav fiskālā ietekme uz Pašvaldības budžetu.  |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – tiks veicināta sabiedrības iesaiste Pašvaldības darbā;Ietekme uz vidi – nav;Ietekme uz iedzīvotāju veselību – nav;Ietekme uz uzņēmējdarbības vidi Pašvaldības teritorijā – nav;Ietekme uz konkurenci – nav. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Administratīvās procedūras noritēs kārtībā, kāda tika noteikta Madonas novada pašvaldības 2024. gada 29. februāra saistošajos noteikumos Nr. 7. Noteikumi neparedz papildu administratīvo procedūru izmaksas. |
| Saistošo noteikumu ietekme uz pašvaldības funkcijām un cilvēkresursiem | Noteikumos ietvertais regulējums precizē un papildina Latvijas Republikā spēkā esošajos normatīvajos aktos noteikto Pašvaldības domes priekšsēdētāja, Pašvaldības domes priekšsēdētāja vietnieku un Pašvaldības izpilddirektora pilnvaras. Noteikumos ietvertais regulējumsprecizē atsevišķu esošo Pašvaldības Centrālās administrācijas darbinieku darba uzdevumus. |
| Saistošo noteikumu izpildes nodrošināšana | Noteikumu izpildi nodrošinās Pašvaldības administrācija.  |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Noteikumi ir piemēroti tajos paredzētā mērķa sasniegšanai un nosaka tikai to regulējumu, kas ir nepieciešams minētā mērķa sasniegšanai. |
| Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par Noteikumu projektu un dotu iespēju Pašvaldības iedzīvotājiem izteikt viedokli, Noteikumu projekts no 2025. gada 17. jūnija līdz 2025. gada 1. jūlijam ir publicēts Pašvaldības oficiālajā tīmekļvietnē www.madona.lv sadaļas “Dokumenti” apakšsadaļā “Saistošo noteikumu projekti” un Varakļānu novada pašvaldības oficiālajā tīmekļvietnē www.varaklani.lv sadaļas “Sabiedrības līdzdalība” apakšsadaļā “Saistošo noteikumu projekti”. Sabiedrības viedoklisnetika saņemts. |

Madonas novada pašvaldības domes priekšsēdētājs A. Lungevičs